HKB 68/977 Artilleriegruppe Haugesund

HKB 68/977 Artilleriegruppe Haugesund var en tysk kystfestning i innseilingen til Haugesund. Festningen ble anlagt i 1943 og besto av to fort; det ene sto på Storøya (Karmøy) på sørsiden, det andre på Kvala, på nordsiden av innseilingen. Hvert av fortene ble utstyrt med to Cockerill 7,5 cm L/50 tårnkanoner hver. Dette var skyts som var blitt demontert fra Fossumstrøkets festning samme år. Hvert av kanontårnene ble montert på en underjordisk, gasstett bunker. På Storøya var det i tillegg et ammunisjonslager.

Festningen ble etter krigen overtatt av Sjøheimevernet, og ble nedlagt ca. 1960. Kanontårnene på Kvala står fortsatt. Området på Storøy ble utplanert i 2010. I forbindelse med det ble tårnkanonene hentet tilbake og i 2014 ble de igjen montert på Høytorp fort.

Referanser

Kategori:Tyske hærkystbatterier i Norge
Kategori:Byggverk i Haugesund
Kategori:Byggverk i Karmøy
Kategori:Festningsverk i Rogaland
Kategori:Artilleriavdelinger